To są pierszé z piãc òbiektów na jaczé samòrząd dostôł ùdëtkòwienié z Minysterstwa Spòrtu.Wielefąkcjowé bòjiszcze w Skòrzewie je za spòrtową halą, a w Nowim Klinczu przë szkòle. Pòéstałë w kąsk wicy jak 2 miesące, to za nie przëszło pò wiertel mëliona złotëch. Ùgôdënk na ùdëtkòwienié z Fùnduszu Rozwiju Fizyczny Kùlturë na pòstawienié piãc bòjiszczów przewidiwô wespiacé do 33 proceńt i realizacjãw latach 2017-18. Temù na drëdżi rok pòwstóną trzë bòjiszcza: we Wiôldżim Pòdlesym na wiejsczim placu, w Łubianie w môlu przëszkòłowégò asfaltowégò bòjiszcza i we Wąglëkòjcach przë sztadionie. Mają miec wiéchrzëznã ze sztëczny trôwë zasëpóny kwarcowim piôskã, mdą dopasowóné do graniô w rãczną, kòszbalã, sécbalã i zemnégò tenisa. Szlachùjący òbiekt òni mielë pòstawioné piãc lat nazôd w Kòscérsczich Kaliskach.